28 Δεκεμβρίου 2016

**ΔΕΛΤΙΟ ΤΥΠΟΥ**

**Δράση συνεργασίας Οργανισμού Ανοιχτών Τεχνολογιών και της διαΝΕΟσις**

Ο Οργανισμός Ανοιχτών Τεχνολογιών (ΕΕΛΛΑΚ, [www.eellak.gr](http://www.eellak.gr/)) στο [πλαίσιο συνεργασίας](https://ellak.gr/wp-content/uploads/2016/03/%CE%B4%CE%B9%CE%B1%CE%BD%CE%B5%CE%BF%CF%83%CE%B9%CF%82.pdf) που έχει με τη διαΝΕΟσις ([www.dianeosis.org](http://www.dianeosis.org/)) στοχεύοντας στην ενίσχυση της διάδοσης, διάχυσης, έρευνας και εφαρμογής ανοιχτών ψηφιακών τεχνολογιών που μπορούν να υποστηρίξουν τη δημιουργία, προώθηση και επαναχρησιμοποίηση ανοιχτού περιεχομένου, δεδομένων και λογισμικού στο χώρο του δημόσιου τομέα, της εκπαίδευσης και των επιχειρήσεων συνεργάστηκαν για τη δημιουργία της [εφαρμογής](http://www.dianeosis.org/2016/12/what-greeks-believe-questionaire/) του online ερωτηματολογίου για την έρευνα «Τι Πιστεύουν Οι Έλληνες».

Τα αποτελέσματα της έρευνας της διαΝΕΟσις  που έχει ξεκινήσει από το 2015, με στόχο να αποτυπώσει τις αξίες και τις πεποιθήσεις των Ελλήνων πολιτών, συλλέχθηκαν και σύμφωνα με αυτά δημιουργήθηκε το [online ερωτηματολόγιο](http://www.dianeosis.org/2016/12/what-greeks-believe-questionaire/). Τα αποτελέσματα του «Τι Πιστεύουν Οι Έλληνες», που θα επαναλαμβάνεται κάθε χρόνο, μπορείτε να τα δείτε [εδώ](http://www.dianeosis.org/research/greek_values/).

Η εφαρμογή του online ερωτηματολογίου, που υλοποιήθηκε από συνεργάτες του [Οργανισμού Ανοιχτών Τεχνολογιών (ΕΕΛΛΑΚ)](http://www.eellak.gr/), είναι [Ανοιχτού Λογισμικού](https://mathe.ellak.gr/) και ο κώδικας είναι διαθέσιμος στο <https://github.com/eellak/public-opinion-questionnaire>.

Σε αυτό το ερωτηματολόγιο μπορείτε, απαντώντας μερικές από τις ερωτήσεις της έρευνας, να διαπιστώσετε πόσο κοντά βρίσκονται οι απόψεις σας με των υπόλοιπων Ελλήνων. Στο τέλος, ανάλογα με το πώς έχετε απαντήσει, η εφαρμογή προσπαθεί να μαντέψει σε ποια κατηγορία (ηλικιακή, πληθυσμιακή κ.α.) ανήκετε. Η συμμετοχή στο ερωτηματολόγιο είναι ανώνυμη και η εφαρμογή δεν αποθηκεύει κανένα προσωπικό στοιχείο. Στην περίπτωση που αφήσετε το email σας για να ολοκληρώσετε το ερωτηματολόγιο αργότερα, αυτό αποθηκεύεται προσωρινά, χωρίς να συσχετίζεται με τις απαντήσεις σας.

**Για τον Οργανισμό Ανοιχτών Τεχνολογιών - ΕΕΛΛΑΚ**

Ο Οργανισμός Ανοιχτών Τεχνολογιών - ΕΕΛΛΑΚ ιδρύθηκε το 2008, σήμερα αποτελείται από 30 Πανεπιστήμια, Ερευνητικά Κέντρα και κοινωφελείς φορείς. Ο Οργανισμός Ανοιχτών Τεχνολογιών - ΕΕΛΛΑΚ έχει ως κύριο στόχο να συμβάλλει στην ανοιχτότητα και ειδικότερα στην προώθηση και ανάπτυξη των Ανοιχτών Προτύπων, του Ελεύθερου Λογισμικού, του Ανοιχτού Περιεχομένου, των Ανοιχτών Δεδομένων και των Τεχνολογιών Ανοιχτής Αρχιτεκτονικής στο χώρο της εκπαίδευσης, του δημόσιου τομέα και των επιχειρήσεων στην Ελλάδα, ενώ παράλληλα φιλοδοξεί να αποτελέσει κέντρο γνώσης και πλατφόρμα διαλόγου για τις ανοιχτές τεχνολογίες. Ανάμεσα στους φορείς που συμμετέχουν στον Οργανισμό Ανοιχτών Τεχνολογιών - ΕΕΛΛΑΚ είναι τα πιο πολλά ελληνικά Πανεπιστήμια και Ερευνητικά Κέντρα, ενώ για την υλοποίηση των δράσεων της ο Οργανισμός Ανοιχτών Τεχνολογιών - ΕΕΛΛΑΚ βασίζεται στην συνεργασία και ενεργή συμμετοχή των μελών της και της ελληνικής κοινότητας χρηστών και δημιουργών Ελεύθερου Λογισμικού, Ανοιχτού Περιεχομένου και Τεχνολογιών Ανοιχτής Αρχιτεκτονικής. Ο Οργανισμός Ανοιχτών Τεχνολογιών - ΕΕΛΛΑΚ εκπροσωπεί τα Creative Commons (wiki.creativecommons.org/Greece), είναι ιδρυτικό μέλος του COMMUNIA (www.communia-association.org), είναι ο ελληνικό κόμβος για το Open Data Institute (opendatainstitute.org), και είναι μέλος του Open Budget Initiative (internationalbudget.org/what-we-do/major-ibp-initiatives/open-budget-initiative).

Επικοινωνία: Βιβή Πετσιώτη: 210 7474-271, info at ellak.gr